Éinen

Éinen ass e Wënzerduerf an der Gemeng Wuermer.

 Geographie 
Éinen läit an zwéi Säitendäller vun der Musel, déi een Deel vun der Waassergrenz tëscht Däitschland a Lëtzebuerg mécht. Op dësem Deel tëscht Schengen a Waasserbëlleg läit Éinen ongeféier op der Mëtt.

D'Säitendäller gi gemaach vun der Lennenger Baach an der Gouschtenger Baach, déi zu Éinen zesummelafen, an dann no ongeféier 270 m vun der Musel mat weidergeholl ginn.

Nopeschdierfer vun Éinen sinn:
 Zu Lëtzebuerg
Wuermer
Lenneng
Greiweldeng
Stadbriedemes An Däitschland
 Wehr
 Wincheringen

 Geschicht 
Éinen mat den Nopeschdierfer huet fréier zum Haff Lenneng gehéiert, dee vun 967 bis 1795 den Doumhäre vun Tréier ënnerstanen huet.

 Wichteg Wäilagen 
Éinerbierg
Kelterbierg
Meeschteeschbierg
Rousemen

 Clibb zu Éinen 
 Den FC Vinesca Éinen
 De Club des Jeunes Éinen

 Kuckeswäertes 
 Déi kleng Gaassen am alen Deel vum Duerf
 De Wäimusée Éinen
 d'Rochuskierch zu Éinen, déi eenzeg ronn Kierch am Land
 Den "Doumhärebau mat der Zéngtelscheier"
 De "Casino", e fréieren Dominikanerrefugium
 Den Hiltebau mat Duerchgank bis an d'Kierch
 Schengtgeshaus
 "Closenhaus"
 "Lamothhaus"
 "Geisenhaff" Ieselsbréck
 Nikloskapell
 "Nonnenhaischen" an der Casinosgaass
 "Fohlshaus" am Millewee
 "Bréckeschhaus"
 "Domhäremillen" an der Borreg
 "Al Schoumesch"
 "Eechamt"
 "Zärenhaus" an der Frongaass

Literatur
 Berbeć, S., 1992. Approche typologique de l'architecture rurale au grand-duché de Luxembourg. Publications nationales. Ministère des affaires culturelles. 169 S. ISBN 2-87984-002-3. (Cf. Éinen S. 99-119)
 Groben, Joseph: Ehnen - Chronik eines Moseldorfes, 2014, Verlag M. Weyand, Tréier, 414. S., ISBN 978-3-942429-10-8

 Kuckt och 
 Clas von Ehnen

 Um Spaweck 

Kategorie:Uertschaften zu Lëtzebuerg
Kategorie:Lëtzebuerger Uertschafte bei der Musel